KOMMISSIONENS FORORDNING (EF) Nr. 1295/97 af 3. juli 1997 om berigtigelse af forordning (EF) nr. 955/97 om gennemførelsesbestemmelser for forvaltningen af et årligt toldkontingent på 5 000 tons fiskefoder henhørende under KN-kode ex 2309 90 10, ex 2309 90 31 og ex 2309 90 41 med oprindelse på Færøerne i henhold til Rådets afgørelse 97/126/EF
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 97/126/EF af 6. december 1996 om indgåelse af en aftale mellem Det Europæiske Fællesskab på den ene side og Danmarks regering og Færøernes landsstyre på den anden side (1), særlig artikel 2, og
ud fra følgende betragtninger:
Ved Kommissionens forordning (EF) nr. 955/97 (2) blev der fastsat gennemførelsesbestemmelser for forvaltningen af et årligt toldkontingent på 5 000 tons fiskefoder henhørende under KN-kode ex 2309 90 10, ex 2309 90 31 og ex 2309 90 41 med oprindelse på Færøerne;
den maksimale mængde varer, som hver importlicensansøgning, der indgives i henhold til nævnte forordning, kan omfatte, blev ved en fejl ændret i forhold til den mængde, der er fastsat i gennemførelsesbestemmelserne i Kommissionens forordning (EØF) nr. 641/92 (3), ophævet ved forordning (EF) nr. 955/97, i henhold til den tidligere aftale; fejlen bør berigtiges gennem en ændring af nævnte forordning (EF) nr. 955/97;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I artikel 3, stk. 1, i forordning (EF) nr. 955/97 ændres »200 tons« til »1 000 tons«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den første kalenderuge efter ikrafttrædelsen.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. juli 1997.